ରେଳ ଧାରଣାରେ ଫାଟ : ବର୍ତ୍ତିଲା ଫାଷ୍ଟ ପାସେଞ୍ଜର\nବାହାନଗା/ସୋର, ୧୯।୪(ଡି.ଏନ.ଏ.)-ବାଲେଶ୍ୱର ଜିଲା ବାହାନଗା ନିକଟ ଦକ୍ଷିଣ-ପୂର୍ବ ରେଳପଥରେ ଏକ ମାଲବାହୀ ଟ୍ରେନର ୬ଟି ବଗି ଛିଡି ଅଲଗା ହୋଇଯିବା ଘଟଣାର ୫ଦିନ ପରେ ଆଉ ଏକ ଅଘଟଣ ଗୁରୁବାର ଘଟିଛି। ଏହି ରେଳପଥର ବାହାନଗା ଷ୍ଟେଶନଠାରୁ ୨ କି.ମି. ଦୂର ଅପ୍ଲାଇନ୍ରେ କେସିପୁର ଗ୍ରାମ ନିକଟରେ ରେଳଧାରଣା ଫାଟିଯାଇଛି।\nରେଳ ଧାରଣାରେ ଫାଟ : ବର୍ତ୍ତିଲା ଫାଷ୍ଟ ପାସେଞ୍ଜର\t April 19th, 21:00 PM April 19th, 21:00 PM\nବାହାନଗା/ସୋର, ୧୯।୪(ଡି.ଏନ.ଏ.)-ବାଲେଶ୍ୱର ଜିଲା ବାହାନଗା ନିକଟ ଦକ୍ଷିଣ-ପୂର୍ବ ରେଳପଥରେ ଏକ ମାଲବାହୀ ଟ୍ରେନର ୬ଟି ବଗି ଛିଡି ଅଲଗା ହୋଇଯିବା ଘଟଣାର ୫ଦିନ ପରେ ଆଉ ଏକ ଅଘଟଣ ଗୁରୁବାର ଘଟିଛି। ଏହି ରେଳପଥର ବାହାନଗା ଷ୍ଟେଶନଠାରୁ ୨ କି.ମି. ଦୂର ଅପ୍ଲାଇନ୍ରେ କେସିପୁର ଗ୍ରାମ ନିକଟରେ ରେଳଧାରଣା ଫାଟିଯାଇଛି। ଫଳରେ ଉକ୍ତ ଲାଇନ୍ରେ ସକାଳ ୭ଟା ୫୦ରେ ଯାଇଥିବା ଖଡଗପୁର -ଖୋର୍ଦ୍ଧା ରୋଡ ଫାଷ୍ଟ ପାସେଞ୍ଜର ଏକ ବଡ ଦୁର୍ଘଟଣାରୁ ଅଳ୍ପକେ ବର୍ତ୍ତିଯାଇଛି। ରେଳଧାରଣା ଫାଟିଯିବା କାରଣରୁ ଦୀର୍ଘ ୧ଘଣ୍ଟା ୩୪ ମିନିଟ୍ ଧରି ଟ୍ରେନ ଚଳାଚଳ ବନ୍ଦ ରହିଥିଲା। ମରାମତି କରାଯିବା ପରେ ଟ୍ରେନ ଚଳାଚଳ ସ୍ବାଭାବିକ ହୋଇଥିଲା। ଅନ୍ୟପକ୍ଷରେ ଏହି ଘଟଣାରେ ବାଲେଶ୍ୱର ଏଏନ୍ଏମ୍ ଏ.କେ. ସିଂ ସୋର ରେଳବାଇ ପିଡବ୍ଲ୍ୟୁ୍ରଆଇ ବିଭାଗରେ କାମ କରୁଥିବା ୨୭ ନମ୍ବର କିମ୍ୟାନ କମଳାକାନ୍ତ ସିଂଙ୍କୁ କାର୍ଯ୍ୟରୁ ନିଲମ୍ବିତ କରିଛନ୍ତି। ଅପ୍ଲାଇନ୍ ଦେଇ ଖଡଗପୁର-ଖୋର୍ଦ୍ଧାରୋଡ ଫାଷ୍ଟ ପାସେଞ୍ଜର ଯିବା ସମୟରେ ଧାରଣା କେଉଁଠି ଫାଟିଯାଇଛି ବୋଲି ଟ୍ରେନ ଡ୍ରାଇଭର ଜାଣିବାକୁ ପାଇଥିଲେ। ସେତେବେଳକୁ ଧାରଣା ଫାଟିବା ସ୍ଥାନକୁ ଟ୍ରେନ ପାରି ହୋଇଯାଇଥିଲା। କିଛି ଦୂରରେ ଡ୍ରାଇଭର ଟ୍ରେନ୍କୁ ଅଟକାଇ ତଦାରଖ କରିବାରୁ ଧାରଣା ଫାଟିଥିବା ସ୍ଥାନ ଚିହ୍ନଟ ହୋଇଥିଲା। ଏ ସମ୍ପର୍କରେ ସେ ବାହାନଗା ରେଳଷ୍ଟେଶନକୁ ଜଣାଇବାରୁ ଅନ୍ୟ ଟ୍ରେନ ଚଳାଚଳକୁ ବନ୍ଦ ରଖାଯାଇ ମରାମତି କାମ କରାଯାଇଥିଲା। ଖଡଗପୁର -ଖୋର୍ଦ୍ଧାରୋଡ ଫାଷ୍ଟ ପାସେଞ୍ଜର ସମ୍ପୃକ୍ତ ସ୍ଥାନକୁ ଅତିକ୍ରମ ସମୟରେ ଧାରଣା ଫାଟିଯାଇଥିବା ଅନୁମାନ କରାଯାଉଛି। ପୂର୍ବରୁ ଧାରଣାରେ ଫାଟ ସୃଷ୍ଟି ହୋଇଥିଲେ ଏକ ବଡ ଦୁର୍ଘଟଣା ହେବାର ଯଥେଷ୍ଟ ଆଶଙ୍କା ଥିଲା ବୋଲି ଆଲୋଚନା ହେଉଛି। ଲାଇନମ୍ୟାନ୍ ମେଡ୍ ପୂର୍ଣ୍ଣଚନ୍ଦ୍ର ଦାସ କହିଛନ୍ତି, ଟ୍ରେନ୍ ଲାଇନ୍ ଏଭଳି ଆପେ ଆପେ ଫାଟିଯିବାର ପୂର୍ବରୁ ନଜିର ରହିଛି। ତେବେ ରେଳ କର୍ତ୍ତୃପକ୍ଷ ଘଟଣାକୁ ଗୁରୁତ୍ୱ ଦେଇ ଏହାର ତଦନ୍ତ ନିର୍ଦ୍ଦେଶ ଦେଇଛନ୍ତି। ବାହାନଗା ଷ୍ଟେସନମାଷ୍ଟର ଜେ.କେ. ନାୟକ କହିଛନ୍ତି, ଟ୍ରେନଲାଇନ୍ ଫାଟିଯାଇଥିବା ଜଣାପଡିବା ପରେ ସଙ୍ଗେ ସଙ୍ଗେ ବାଲେଶ୍ୱରସ୍ଥିତ ପିଡବ୍ଲ୍ୟୁଆଇ ବିଭାଗକୁ ଖବର ଦିଆଯାଇଥିଲା। ବିଭାଗର ଅଧିକାରୀ ଓ କର୍ମଚାରୀ ପହଞ୍ଚି ମରାମତି କରିଥିଲେ। ଅପ୍ଲାଇନରେ ଆସୁଥିବା ସମସ୍ତ ଟ୍ରେନକୁ ୭ଟା ୫୦ରୁ ୯ଟା ୨୪ପର୍ଯ୍ୟନ୍ତ ବନ୍ଦ ରଖାଯାଇ ଥିଲା । ମରାମତି ପରେ ପୂର୍ବାହ୍ନ ୧୦ଟାଠାରୁ ଟ୍ରେନ୍ ସ୍ବାଭାବିକ ଚାଲିଥିଲା। ରେଳବିଭାଗ ତରଫରୁ ଠିକ୍ ଭାବେ ତଦାରଖ କରାଯାଉ ନ ଥିବାରୁ ଏଭଳି ଅଘଟଣ ପଦାକୁ ଆସୁଛି ବୋଲି ରେଳଯାତ୍ରୀମାନେ ଅଭିଯୋଗ କରିଛନ୍ତି। ଉଲ୍ଲେଖନୀୟ ଯେ, ଗତ ୧୪ତାରିଖ ସନ୍ଧ୍ୟାରେ ବାଲେଶ୍ୱର ଜିଲା ବାହାନଗା ରେଳଷ୍ଟେଶନ ନିକଟସ୍ଥ ପଣପଣା ପାସେଞ୍ଜର ହଲ୍ଟଠାରେ ଏକ ମାଲବାହୀ ଟ୍ରେନର ପଛପଟୁ ୬ଟି ବଗି ଛିଡି ଅଲଗା ହୋଇଯାଇଥିଲା । ତେବେ ଏହି ୬ ବଗି କିଛି ଦୂରକୁ ଗଡିଯାଇ ଅଟକି ଯାଇଥିଲା ।
